# Ietikumi turpmākai aptaujas anketas jautājumu uzlabošanai

Ekspertu diskusiju laikā minētie ieteikumi aptaujas anketas jautājumu uzlabošanai:

1. Ieteicams izvērtēt aptaujas anketas sadalīšanu divās daļās, nodalot administratīvo procedūru novērtējumu no citiem uzņēmējdarbības šķēršļiem:
   1. Uzņēmējdarbības vides analīze;
   2. Administratīvo procedūru analīze.
2. Aptaujā precizēt, kas tiek saprasts ar e-pakalpojumiem.
3. Izvērtēt potenciālu aptaujas anketas papildināšanai ar jautājumiem par e-pakalpojumiem, iekļaujot papildus valsts un pašvaldību pieejamos e-pakalpojumus.
4. Izvērtēt iespēju papildināt aptauju ar jautājumiem par EDS , piemēram, - vai uzņēmējs ieiet EDS sistēmā pats (vai to dara ārpakalpojuma sniedzējs), cik bieži uzņēmēji izmanto EDS sistēmu.
5. Precizēt jautājumus, norādot, vai tie attiecas gan uz nodokļiem, gan nodevām.
6. Izvērtēt iespēju jautājumus, kuri attiecas uz nodokļu administrēšanu, jautāt grāmatvežiem, ne uzņēmumu vadītājiem.
7. Izvērtēt jautājumu definējumu attiecībā uz oficiālajām nodevām, lai nodotu ēku ekspluatācijā, ņemot vērā, ka eksperti minēja, ka oficiālās nodevas par šo pakalpojumu nav jāmaksā.
8. Attiecībā uz jautājumu sadaļā par infrastruktūras pieejamību „Vai šo procedūru/ vai saskaņojumu iegūšanu veicāt Jūs pats, vai kāds Jūsu uzņēmuma darbinieks vai arī Jūs to uzticējāt kādam ārējam konsultantam?”, kur viena no atbildēm ir: „Sadales tīkla veikta jaunā elektrības pieslēguma inspekcija, skaitītāja un plombju uzlikšana”, tā būtu pārskatāma, jo šo procedūru veic Sadales tīkls.
9. Pārvērtēt respondentu bāzi jautājumam „Kā Jūs vērtējat iespēju izvēlēties elektrības piegādātāju?”, uzdodot to visai respondentu kopai.

# Ietikumi turpmākām diskusijām, kas izrietēja no rīkotajām ekspertu diskusijām

1. Turpināt diskusiju par pamatkapitāla iemaksas prasības uzņēmumu reģistrācijas brīdī atcelšanu, ņemot vērā, ka tas nenodrošina investoru aizsardzību, jo iemaksātais kapitāls var tikt izņemts ārā uzreiz pēc reģistrācija.
2. Izvērtēt saimnieciskās darbības veicēju reģistrācijas nodošanu Uzņēmuma reģistram.
3. Izvērtēt soda naudu piemērošanu par novēlotu rēķinu iegrāmatošanu.