**Ekspertu diskusijas protokols**

2014. gada 19. maijā

Norises vieta: Ekonomikas ministrija, Brīvības iela 55, LV-1519

Sēdes sākums: 15.00

Sēdē piedalās:

|  |  |  |  |
| --- | --- | --- | --- |
| Nr. | Dalībnieka Vārds, Uzvārds | Pārstāvētā iestāde/organizācija | Amats |
| 1. | Ilze Beināre | LR Ekonomikas ministrija | Uzņēmējdarbības konkurētspējas departamenta direktore |
| 2. | Ilze Lore | LR Ekonomikas ministrija | Uzņēmējdarbības vides uzlabošanas nodaļas vadītāja |
| 3. | Anita Kalniņa | PricewaterhouseCoopers SIA | Projektu vadītāja |
| 4. | Ilze Puķīte | PricewaterhouseCoopers SIA | Konsultante |
| 5. | Līna Mežapuķe | PricewaterhouseCoopers SIA | Jaunākā konsultante |
| 6. | Adriāns Jankovskis | LR Ekonomikas ministrija | Referents |
| 7. | Gunta Rēpele | LR Ekonomikas ministrija | Referente |
| 8. | Ilze Oša | LR Ekonomikas ministrija | Būvniecības un mājokļu politikas departamenta direktore |
| 9. | Santa Soida | LR Ekonomikas ministrija | Būvniecības uzraudzības nodaļas vadītāja |
| 10. | Aigars Freimanis | Latvijas Fakti | Vadītājs |

Sēdi vada: Ilze Beināre (EM)

Sēdi protokolē: Līna Mežapuķe (PwC)

Tikšanās mērķis: Diskusija par administratīvo procedūru ietekme uz uzņēmējdarbības vidi. Ekspertu diskusija par priekšlikumiem attiecībā uz būvniecības procesu.

Darba kārtība:

1. Prezentācija ekspertu grupai par uzņēmēju aptaujas un Doing Business pētījuma rezultātiem;
2. Diskusija par priekšlikumiem būvniecības jomā.

Tikšanās rezultāti:

1. Prezentācija ekspertu grupai par uzņēmēju aptaujas rezultātiem (A.Freimanis izstāsta par tendencēm būvniecības procesa jomā):
   1. Tiek secināts, ka uzņēmumu aptaujas dati par oficiālajām nodevām ir nepilnīgi, jo pretēji rezultātiem, lai nodotu ēku ekspluatācijā, nodevas nav jāmaksā. Tiek norādīts, ka tehniskajā ziņojumā jāveic piebilde ar iespējamiem iemesliem šādiem rezultātiem (piemēram, uzņēmēji oficiālās nodevas sapratuši kā maksājumus u.tml.), kā arī jāpilnveido aptaujas anketa nākamajā pētījumā;
   2. Eksperti pauž satraukumu par šīs uzņēmēju aptaujas rezultātiem saistībā ar augsto korupcijas līmeni. A. Freimanis paskaidro, ka respondentu skaits ir pārāk mazs, lai iegūtos rezultātus varētu vispārināt. Tiek nolemts, ka tehniskajā ziņojumā jāiestrādā komentārs par ierobežojumiem, lai nerastos pārpratumi;
   3. Tāpat tiek apspriests jautājums ‘Administratīvās procedūras, kuru gaitā uzņēmēji ir devuši kukuļus/ dāvanas (tehniskais ziņojums, 55.lpp)’, kur parādās statistiskie dati, ka 8% aptaujāto uzņēmēju ir devuši kukuļus/ dāvanas par reģistrāciju Būvkomersantu reģistrā, lai gan reģistrācija ir bez maksas. (A. Freimanis paskaidro, ka bāze, no kuras 8% ir devuši kukuļus/ dāvanas, ir 37 respondenti, kas nozīmē, ka aptuveni 3 cilvēki no visiem aptaujātajiem (kopā 734) ir veikuši šādu darbu. Tiek secināts, ka, iespējams, respondenti ir nepareizi izpratuši jautājumu. Tiek nolemts, ka tehniskajā ziņojumā par šo tēmu ir jāpievieno komentārs, kas veicinātu lielāku izpratni).
2. Pārrunāti Doing Business pētījuma rādītāji (A. Kalniņa izstāsta par apkopotajiem datiem no minētajiem pētījumiem):
3. Pārrunāti izvirzītie priekšlikumi saistībā ar būvniecības procesu:
   1. Precīza būvvaldes veikto pārbaužu un saskaņojumu definēšana normatīvajos aktos:
      1. Tiek secināts, ka jaunajos būvnoteikumos būvvaldes atbildība ir iezīmēta skaidrāk (tas ir, no 2014. gada 1. oktobra ar sabiedrību saistīti gadījumi attieksies uz būvvaldi, bet profesionālie – uz būvnieku);
   2. Būvkomersantu reģistra pilnveidošana un reģistrēšanas procedūras pārskatīšana:
      1. Tiek nolemts no priekšlikuma izņemt informāciju par korupciju, jo dati nav pietiekami, lai tos varētu vispārināt;
      2. Tiek izsecināts, ka šobrīd iespējas ar datu validāciju un pilnīgumu ir izsmeltas;
      3. Tiek secināts, ka noderīga būtu lielāka sadarbība ar VID, taču šobrīd tas nav iespējams;
      4. Tiek nolemts pilnveidot priekšlikumu, sasaistot to ar BIS;
      5. Tiek secināts, ka priekšlikumu nebūs iespējams ieviest līdz gada beigām.
   3. Būvatļaujas un atkārtotas būvatļaujas saņemšanas kārtības precizēšana Būvniecības likumā un saistošajos noteikumos:
      1. Precizēt priekšlikumu, uzsverot, ka nepieciešams mazināt atkārtotas būvatļaujas saņemšanas nepieciešamību;
   4. Komunikācijas uzlabošana ar nozari par Būvniecības informācijas sistēmas mērķiem, to paredzamo atbalstu nozares darbībā:
      1. A. Jankovskis izklāsta šī brīža situāciju ar Būvniecības informācijas sistēmu;
      2. Tiek nolemts papildināt priekšlikumu ar to funkcionalitāti, ko papildus vajadzētu nodrošināt BIS.
4. Pārrunāta papildus problēma saistībā topogrāfiskā plāna saņemšanu, projekta izstrādi un saskaņošanu, kas ekspertu grupā par elektroenerģijas pieslēguma procesu tika atzīta par ar būvniecības procesu saistītu jomu:
   1. Tiek izteikts viedoklis, ka galvenā problēma saistībā ar lielo dienu skaitu, kas jāpatērē topogrāfiskā plāna saņemšanai, ir nevis būvvaldes papildu prasības, bet gan nekvalitatīvi veikti mērījumi par citām komunikācijām.
   2. Tiek nolemts tematu par topogrāfiskā plāna saņemšanu pievienot diskusijai par Nekustamā īpašuma reģistrācijas procesu.
5. Pārrunāta pašreizējā situācija saistībā ar sabiedrisko apspriešanu:
   1. Tiek izteikts viedoklis, ka, ja notiek detālplānošana, tad sabiedrisko apspriešanu varētu nerīkot.