**Ekspertu diskusijas protokols**

2014. gada 22. maijā

Norises vieta: Ekonomikas ministrija, Brīvības iela 55, LV-1519

Sēdes sākums: 13.30

Sēdē piedalās:

|  |  |  |  |
| --- | --- | --- | --- |
| Nr. | Dalībnieka Vārds, Uzvārds | Pārstāvētā iestāde/organizācija | Amats |
| 1. | Ilze Beināre | LR Ekonomikas ministrija | Uzņēmējdarbības konkurētspējas departamenta direktore |
| 2. | Ilze Lore | LR Ekonomikas ministrija | Uzņēmējdarbības vides uzlabošanas nodaļas vadītāja |
| 3. | Anita Kalniņa | PricewaterhouseCoopers SIA | Projektu vadītāja |
| 4. | Ilze Puķīte | PricewaterhouseCoopers SIA | Konsultante |
| 5. | Līna Mežapuķe | PricewaterhouseCoopers SIA | Jaunākā konsultante |
| 6. | Dace Gaile | Iepirkumu uzraudzības birojs | Biroja vadītāja |
| 7. | Agnese Irmeja | Iepirkumu uzraudzības birojs | Metodoloģijas departamenta direktore |
| 8. | Edmunds Stankevičs | Latvijas Tirdzniecības un rūpniecības kamera | Juridiskās daļas vadītājs |
| 9. | Diāna Andžāne | Vides aizsardzības un reģionālās attīstības ministrija | Elektroniskās pārvaldes departamenta Valsts informācijas sistēmu nodaļas vadītāja |
| 10. | Inese Gaile | Vides aizsardzības un reģionālās attīstības ministrija | Publiso pakalpojumu departamenta Elektronisko pakalpojumu nodaļas Vecākais konsultants |
| 11. | Kārlis Boltmanis | Vides aizsardzības un reģionālās attīstības ministrija | Reģionālās ekonomikas nodaļas vecākais referents |
| 12. | Māris Logins | Ārvalstu investoru padome Latvijā | Pārstāvis |
| 13. | Līga Neilande | LR Finanšu ministrija | Tiesību aktu departamenta Valsts resursu politikas nodaļas juriskonsulte |
| 14. | Rita Bukmane | Valsts ieņēmumu dienests | Nodokļu kontroles darba plānošanas un analīzes daļas vadītāja |
| 15. | Mārtiņš Zemītis | Eiropas komisijas pārstāvniecība Latvijā | Ekonomikas padomnieks |

Sēdi vada: Ilze Beināre (EM)

Sēdi protokolē: Līna Mežapuķe (PwC)

Tikšanās mērķis: Diskusija par administratīvo procedūru ietekme uz uzņēmējdarbības vidi. Ekspertu diskusija par priekšlikumiem attiecībā uz valsts un pašvaldību iepirkumiem.

Darba kārtība:

1. Prezentācija ekspertu grupai par uzņēmēju aptaujas rezultātiem;
2. Diskusiju tēmas par valsts un pašvaldību iepirkumu jomu.

Tikšanās rezultāti:

1. Pārrunāti uzņēmēju aptaujas rezultāti (I. Puķīte izstāsta par tendencēm valsts un pašvaldību iepirkumu jomā):
   1. Tiek izanalizēti dažādi jautājumi attiecībā par uzņēmēju aptaujas rezultātiem, tostarp kādēļ atsevišķi izdalīti ir valsts un pašvaldību iepirkumi;
2. Pārrunātas diskusiju tēmas- galvenās problēmas un iespējamie risinājumi saistībā ar valsts un pašvaldību iepirkumiem:
   1. Tiek secināts, ka vēl aizvien nav izveidota vide, kurā varētu iesniegt piedāvājumus elektroniski;
   2. Izskan vērtējums, ka jau šobrīd 50% no sūdzībām tiek atzītas par nepamatotām, 20% no sūdzībām nepieņem jau pašā sākumā, vēl 20% netiek atzītas (piemēram, termiņu dēļ u.c.);
      1. Kā viens no risinājumiem nepamatotu sūdzību iesniegšanai izskan depozīta variants- iesniedzot sūdzību, jāiemaksā depozīts, kas tiek atgriezts tādā gadījumā, ja sūdzība izrādījusies pamatota (agrāk Satversmē nav ticis atzīts). Depozītu varētu iekļaut attiecībā uz ekspertu piesaisti sūdzības izskatīšanai;
   3. Saistībā ar „melno sarakstu” tiek secināts, ka vispirms jābūt skaidrībai, kam tiešām jābūt sarakstā, kas šo sarakstu uzturēs un kā tas tiks publicēts;
   4. Kā priekšlikums tiek izteikta arī minimālās algas līmeņu sliekšņu ieviešana;
   5. Tiek runāts arī par ģenerālvienošanos, taču eksperti secina, ka tas ne vienmēr darbojas (piemēram, IT sektorā). Eksperti arī min, ka Eiropa neatbalsta matemātiskus kritērijus, neļaujot Klientam sevi pierādīt;
   6. Kā priekšlikums tiek izvirzīts arī e-konkurss, kas iespējami varētu samazināt arī administratīvo slogu. Tas potenciāli ietver:
      1. Unificētu formu, kādā tiek iesniegts dokuments;
      2. Vienreiz aizpildāmu formu, ko iespējams mainīt konkrētās situācijās (piemēram, jauni projekti, detalizētāk aprakstīti projekti u.c.);
      3. Standartizētas CV formas.