**Ekspertu diskusijas protokols**

2014. gada 23. maijā

Norises vieta: Ekonomikas ministrija, Brīvības iela 55, LV-1519

Sēdes sākums: 11.00

Sēdē piedalās:

|  |  |  |  |
| --- | --- | --- | --- |
| Nr. | Dalībnieka Vārds, Uzvārds | Pārstāvētā iestāde/organizācija | Amats |
| 1. | Ilze Beināre | LR Ekonomikas ministrija | Uzņēmējdarbības konkurētspējas departamenta direktore |
| 2. | Ilze Lore | LR Ekonomikas ministrija | Uzņēmējdarbības vides uzlabošanas nodaļas vadītāja |
| 3. | Anita Kalniņa | PricewaterhouseCoopers SIA | Projektu vadītāja |
| 4. | Ilze Puķīte | PricewaterhouseCoopers SIA | Konsultante |
| 5. | Māris Jansons | PricewaterhouseCoopers SIA | Jaunākais konsultants |
| 6. | Aigars Freimanis | Latvijas Fakti SIA | Valdes priekšsēdētājs |
| 7. | Aivars Latkovskis | LR Tieslietu ministrija | Tieslietu ministrijas Civiltiesību departamenta Komerctiesību nodaļas juriskonsults |
| 8. | Jana Janotne | Uzņēmumu reģistrs | Uzņēmumu reģistra Funkciju vadības nodaļas vadītāja |
| 9. | Ilze Jankova | Valsts ieņēmumu dienests | VID Nodokļu pārvaldes direktora vietniece |
| 10. | Ilmars Kukurs | Valsts ieņēmumu dienests | VID Akcīzes pārvaldes Licenču un nodrošinājumu daļas Licenču un nodrošinājumu reģistrācijas nodaļas vadītājs |
| 11. | Diāna Andžāne | Vides aizsardzības un reģionālās attīstības ministrija | VARAM Elektroniskās pārvaldes departamenta Valsts informācijas sistēmu nodaļas vadītāja |
| 12. | Katrīna Zariņa | Latvijas Tirdzniecības un rūpniecības kamera | Politikas daļas vadītāja |
| 13. | Edmunds Beļskis | Satiksmes ministrija | Satiksmes ministrijas Sakaru departamenta direktors |
| 14. | Mihails Galuška | Latvijas Valsts Radio un Televīzijas Centrs (LVRTC) | Komercdepartamenta direktors |
| 15. | Daina Āboliņa | Valsts kanceleja | Juriskonsulte |
| 16. | Ance Pētersone | Valsts kanceleja | Valsts pārvaldes attīstības departamenta konsultante |
| 17. | Inese Gaile | Vides aizsardzības un reģionālās attīstības ministrija | VARAM Publisko pakalpojumu departamenta Elektronisko pakalpojumu nodaļas Vecākais konsultants |
| 18. | Inese Olafsone | Latvijas Darba devēju konfederācija | - |
| 19. | Mārtiņš Zemītis | LR Ekonomikas Ministrija | - |
| 20. | Andra Feldmane | Latvijas Pašvaldību savienība | Padomniece uzņēmējdarbības jautājumos |
| 21. | Edgars Spruksts | Vides aizsardzības un reģionālās attīstības ministrija | Reģionālās ekonomikas nodaļas vecākais eksperts |

Sēdi vada: Ilze Beināre

Sēdi protokolē: Māris Jansons

Tikšanās mērķis: Ekspertu diskusija par administratīvo procedūru ietekmi uz uzņēmējdarbības vidi attiecībā uz priekšlikumiem par uzņēmējdarbības uzsākšanas, e-pakalpojumu pieejamības, kā arī licenču un atļauju iegūšanas jomām.

Darba kārtība:

1. Prezentācija ekspertu grupai par uzņēmēju aptaujas, Doing Business pētījuma un Globālās Konkurētspējas indeksa rezultātiem;
2. Diskusiju tēmas un priekšlikumi par uzņēmējdarbības uzsākšanas, e-pakalpojumu pieejamības un licenču un atļauju iegūšanas jomām.

Tikšanās rezultāti

1. Pārrunāti uzņēmēju aptaujas rezultāti (A.Freimanis izstāsta par tendencēm uzņēmējdarbības uzsākšanas, e-pakalpojumu pieejamības un licenču un atļauju iegūšanas jomās):
   1. Tiek ierosināts nākamajā aptaujā precizēt, kas tiek saprasts ar e-pakalpojumiem.
   2. Attiecībā uz datiem par korupcijas izplatību saistībā ar licenču un atļauju saņemšanu tiek skaidrots, ka respondentu skaits, kas atbildējuši apstiprinoši par komercpārvadājumu licencēm, ir viens cilvēks un attiecībā uz būvkomersantu reģistru – 2 cilvēki.
2. Pārrunāti izvirzītie priekšlikumi saistībā ar uzņēmējdarbības uzsākšanu:
   1. Prasības par pamatkapitāla iemaksāšanu (nodrošināšanu) reģistrācijas brīdī likvidēšanu un tā pamatojumu:
      1. Aivars Latkovskis (TM) informē par TM iekšienē jau uzsāktajām sarunām par viena īpašnieka SIA izveidi (SUP) un pamatkapitāla atcelšanu. Rezultātā notiek diskusijas par pamatkapitāla nepieciešamību, esošo un nākotnes regulējumu.
      2. Diskusiju rezultātā tiek nolemts priekšlikumu neiekļaut uzņēmējdarbības uzlabošanas pasākumu plānā, paredzot nākotnē veidot virzību uz pamatkapitāla iemaksas atcelšanu.
   2. Uzņēmēju izpratnes par uzņēmējdarbības veidiem un ar to saistītajiem pienākumiem veicināšanu:
      1. Jana Janotne (UR) pauž atbalstu priekšlikumam, raksturojot problēmas intensitāti un aktualitāti no UR puses.
      2. Tiek nolemts priekšlikumu iekļaut uzņēmējdarbības uzlabošanas plānā.
   3. Sadarbības veicināšana informācijas apmaiņā starp valsts iestādēm:
      1. Ilze Jankova (VID) informē par esošo sadarbību starp VID un UR, kā arī par plānotajiem turpmākiem uzlabojumiem (no 1. jūlija uzņēmējiem nebūs jāslēdz līgums par EDS lietošanu papīra formā, to varēs izdarīt caur portālu [www.latvija.lv](http://www.latvija.lv)). Tiek pārspriests arī jautājums par reģistrācijas funkciju sadali starp VID un UR, uzsverot, ka saimnieciskās darbības veicēju reģistrāciju varētu pārņemt UR.
      2. Tiek nolemts priekšlikumu uzņēmējdarbības vides uzlabošanas pasākumu plānā neiekļaut.
3. Pārrunāti izvirzītie priekšlikumi saistībā ar e-pakalpojumu pieejamību uzņēmējiem valsts un pašvaldību iestādēm:
   1. E-paraksta pieejamības un pielietojamības paplašināšana:
      1. Edmunds Beļskis (SM) iesaka pārformulēt priekšlikumu par e-paraksta pielietošanas un lietošanas paplašināšanu, raksturojot esošo problēmu ar e-paraksta pielietojamību valsts pārvaldē saziņā ar uzņēmējiem un iedzīvotājiem. Minēto apstiprina un papildina Mihails Galuška (LVRTC) un Ilze Jankova (VID).
      2. Inese Gaile (VARAM) informē par turpmākiem VARAM projektiem saistībā ar e-pakalpojumiem (deklarētās e-pasta adreses izveide līdz 2017. gada 1. janvārim).
      3. Tiek nolemts priekšlikumu iekļaut labotā redakcijā.
4. Pārrunāti izvirzītie priekšlikumi saistībā ar licencēm un atļaujām, un citām inspekciju izdotām apliecībām / standartiem par atbilstību:
   1. Portāla [www.latvija.lv](http://www.latvija.lv) funkcionalitātes paplašināšanu ar informāciju par licencēm un atļaujām:
      1. Tiek pārrunāta tēmas un jautājuma līdzība un sasaiste ar uzņēmējdarbības uzsākšanā jau izvirzīto priekšlikumu par ceļa kartes „road map” principa izveidošanu uzņēmējiem nepieciešamās informācijas meklēšanā.
      2. Inese Gaile (VARAM) informē par topošo Publisko pakalpojumu likumprojektu un, ka priekšlikums varētu tikt virzīts pēc visu publisko pakalpojumu apzināšanas.
      3. Tiek nolemts priekšlikumu papildināt un iekļaut uzņēmējdarbības uzlabošanas plānā.
   2. Valsts licenču kravas un pasažieru komercpārvadājumiem Latvijas teritorijā un/vai starptautiski izsniegšanas uzlabošana:
      1. Edmunds Beļskis (SM) informē, ka priekšlikums nav ņemams vērā, norādot uz mazo kopu aptaujā, kas atbildēja par problēmām ar minēto licenču saņemšanu. Papildus tiek norādīts, ka SM minēto priekšlikumu visticamāk noraidīs.
      2. Tiek nolemts priekšlikumu neiekļaut uzņēmējdarbības uzlabošanas plānā.