**Ekspertu diskusijas protokols**

2014. gada 23. maijā

Norises vieta: Ekonomikas ministrija, Brīvības iela 55, LV-1519

Sēdes sākums: 13.00

Sēdē piedalās:

|  |  |  |  |
| --- | --- | --- | --- |
| Nr. | Dalībnieka Vārds, Uzvārds | Pārstāvētā iestāde/organizācija | Amats |
| 1. | Ilze Beināre | LR Ekonomikas ministrija | Uzņēmējdarbības konkurētspējas departamenta direktore |
| 2. | Ilze Lore | LR Ekonomikas ministrija | Uzņēmējdarbības vides uzlabošanas nodaļas vadītāja |
| 3. | Anita Kalniņa | PricewaterhouseCoopers SIA | Projektu vadītāja |
| 4. | Ilze Puķīte | PricewaterhouseCoopers SIA | Konsultante |
| 5. | Māris Jansons | PricewaterhouseCoopers SIA | Jaunākais konsultants |
| 6. | Aigars Freimanis | Latvijas Fakti SIA | Valdes priekšsēdētājs |
| 7. | Inese Gaile | Vides aizsardzības un reģionālās attīstības ministrija | VARAM Publisko pakalpojumu departamenta Elektronisko pakalpojumu nodaļas Vecākais konsultants |
| 8. | Inese Olafsone | Latvijas Darba devēju konfederācija | - |
| 9. | Mārtiņš Zemītis | LR Ekonomikas Ministrija | - |
| 10. | Daina Ūdre | Valsts Zemes dienests | Kadastra departamenta Kadastra metodikas daļas vadošā metodikas eksperte |
| 11. | Jana Supe | Valsts Zemes dienests | Valsts zemes dienesta Kadastra departamenta direktore |
| 12. | Andra Feldmane | Latvijas Pašvaldību savienība | Padomniece uzņēmējdarbības jautājumos |
| 13. | Edgars Spruksts | Vides aizsardzības un reģionālās attīstības ministrija | Reģionālās ekonomikas nodaļas vecākais eksperts |

Sēdi vada: Ilze Beināre

Sēdi protokolē: Māris Jansons

Tikšanās mērķis: Ekspertu diskusija par administratīvo procedūru ietekmi uz uzņēmējdarbības vidi attiecībā uz priekšlikumiem par nekustamā īpašuma reģistrācijas jomu.

Darba kārtība:

1. Prezentācija ekspertu grupai par uzņēmēju aptaujas, Doing Business pētījuma un Globālās Konkurētspējas indeksa rezultātiem;
2. Diskusiju tēmas un priekšlikumi par nekustamā īpašuma reģistrācijas jomu.

Tikšanās rezultāti

1. Pārrunāti uzņēmēju aptaujas rezultāti (Aigars Freimanis (Latvijas Fakti) izstāsta par tendencēm nekustamā īpašuma reģistrācijas jomā).
2. Inese Olafsone (LDDK) nolasa specifisku atgadījumu saistībā ar privātpersonas nekustamā īpašuma reģistrāciju, kur personai bija fiziski jāapmeklē Zemesgrāmata septiņas reizes divu mēnešu laikā:
   1. Daina Ūdre (VZD) norāda, ka piemērs nav attiecināms uz visiem gadījumiem un ir tiešām specifisks. Piemērā norādītās problēmas ir bijušas saistītas arī ar notāra kļūdu un personas izdarīto izvēli saņemt reģistrācijas dokumentu fiziski papīra formā. Tiek informēts par nekustamā īpašuma reģistrēšanas iespēju tiešsaistē.
3. Pārrunāti izvirzītie priekšlikumi par nekustamā īpašuma reģistrācijas jomu:
   1. Termiņu, kas saistīti ar pašvaldību pirmpirkuma tiesībām, samazināšana un diferencēšana.
      1. Izvērtās diskusija par to, kā minētais process notiek reāli, par ko informēja Andra Feldmane (Latvijas Pašvaldību savienība). Tiek uzsvērts pašvaldību pirmpirkuma tiesību nozīmīgums pašvaldībās un Latvijai kopumā.
      2. Diskusiju rezultātā tiek ierosināts priekšlikumu virzīt uz potenciālo pašvaldību pirmpirkuma objektu iekļaušanu teritorijas plānojumā, tādējādi dodot iespēju interesentiem jau laicīgi redzēt uz kurām zemēm pašvaldība pretendē un varētu uzmantot pirmpirkuma tiesības un uz kurām tās netiks izmantotas. Tādējādi atsevišķos gadījumos varētu izlaist procesu, kur pašvaldība izskata savu pirmpirkuma tiesību izmantošanu.
      3. Tiek nolemts priekšlikumu sasaistīt ar zemes plānojumu un pārformulēt.
   2. Termiņu, kas saistīti ar nekustamā īpašuma nostiprinājuma lūgumu izskatīšanu Zemesgrāmatā, diferencēšana un samazināšana.
      1. Daina Ūdre (VZD) norāda, ka reāli nostiprinājuma lūgumi tiek izskatīti 5.5 dienās.
      2. Izvirzītais priekšlikums tiek noraidīts, jo tiek izteikts viedoklis, ka nav pamata grozīt normatīvos aktus iespējamā dienu samazinājuma dēļ, jo šobrīd process notiek ātrāk kā tas ir noteikts atbilstoši spēkā esošajiem normatīvajiem aktiem.
      3. Tiek nolemts priekšlikumu neiekļaut uzņēmējdarbības attīstības plānā.