**Ekspertu diskusijas protokols**

2014. gada 22. maijā

Norises vieta: Ekonomikas ministrija, Brīvības iela 55, LV-1519

Sēdes sākums: 11.30

Sēdē piedalās:

|  |  |  |  |
| --- | --- | --- | --- |
| Nr. | Dalībnieka Vārds, Uzvārds | Pārstāvētā iestāde/organizācija | Amats |
| 1. | Ilze Beināre | LR Ekonomikas ministrija | Uzņēmējdarbības konkurētspējas departamenta direktore |
| 2. | Ilze Lore | LR Ekonomikas ministrija | Uzņēmējdarbības vides uzlabošanas nodaļas vadītāja |
| 3. | Anita Kalniņa | PricewaterhouseCoopers SIA | Projektu vadītāja |
| 4. | Ilze Puķīte | PricewaterhouseCoopers SIA | Konsultante |
| 5. | Māris Jansons | PricewaterhouseCoopers SIA | Jaunākais konsultants |
| 6. | Aigars Freimanis | Latvijas Fakti SIA | Valdes priekšsēdētājs |
| 7. | Elīna Rītiņa | Latvijas Tirdzniecības un rūpniecības kamera | Padomes locekle |
| 8. | Ilze Skujeniece | Centrālā statistikas pārvalde | Uzņēmumu statistikas departamenta direktore |
| 9. | Ramona Skakunova | Centrālā statistikas pārvalde | Statistikas datu apstrādes departamenta direktore |
| 10. | Kaspars Rutkis | Latvijas Grāmatvedības ārpakalpojumu asociācija | Valdes loceklis |
| 11. | Dana Muceniece | Latvijas nodokļu maksātāju tiesību asociācija | Valdes priekšsēdētāja |
| 12. | Diāna Andžāne | Latvijas Pašvaldību savienība | Padomniece uzņēmējdarbības jautājumos |
| 13. | Inese Gaile | Vides aizsardzības un reģionālās attīstības ministrija | VARAM Publisko pakalpojumu departamenta Elektronisko pakalpojumu nodaļas Vecākais konsultants |
| 14. | Laura Anteina | Vides aizsardzības un reģionālās attīstības ministrija | Reģionālās politikas departamenta direktora vietniece – Reģionālās ekonomikas nodaļas vadītāja |
| 15. | Olga Zadorožnaja | LR Grāmatvežu asociācija | Izpilddirektore |
| 16. | Inese Olafsone | Latvijas Darba devēju konfederācija | - |
| 17. | Dace Pelēkā | Valsts ieņēmumu dienests | VID Nodokļu pārvaldes direktora vietniece |
| 18. | Ilze Mīļā | Valsts ieņēmumu dienests | VID Nodokļu pārvaldes Informācijas sistēmu atbalsta daļas vadītāja |
| 19. | Daina Robežniece | LR Finanšu ministrija | Finanšu ministrijas konsultante nodokļu likumdošanas koordinācijas jautājumos |
| 20. | Edgars Šidlovskis | LR Finanšu ministrija | Finanšu ministrijas Nodokļu administrēšanas un grāmatvedības politikas departamenta vecākais eksperts |
| 21. | Mārtiņš Zemītis | LR Ekonomikas Ministrija | - |

Sēdi vada: Ilze Beināre

Sēdi protokolē: Māris Jansons

Tikšanās mērķis: Diskusija par administratīvo procedūru ietekme uz uzņēmējdarbības vidi. Ekspertu diskusija par priekšlikumiem attiecībā uz nodokļu administrēšanu.

Darba kārtība:

1. Prezentācija ekspertu grupai par uzņēmēju aptaujas, Doing Business pētījuma un Globālās Konkurētspējas indeksa rezultātiem;
2. Diskusiju tēmas un priekšlikumi par nodokļu administrēšanas jomu.

Tikšanās rezultāti:

1. Pārrunāti uzņēmēju aptaujas rezultāti (A.Freimanis izstāsta par nodokļu administrēšanas jomā):
   1. Daina Robežniece (FM) izvirza komentāru par aptaujas būtību un tajā ietverto jautājumu atbilstību, atsaucoties uz ietverto jautājumu par nodokļu likmēm, kas nav administratīvs process. Rezultātā izvēršas plaša diskusija par aptaujā iekļauto jautājumu. Diskusijas rezultātā Daina Robežniece (FM) izvirza ieteikumu turpmāk anketu sadalīt divās daļās: (1) uzņēmējdarbības vides analīze un (2) administratīvo procedūru analīze.
   2. Diskusiju rezultātā tiek izvirzīts ieteikums papildināt aptaujas anketu ar jautājumiem par e-pakalpojumiem, piemēram, - vai uzņēmējs ieiet EDS sistēmā pats (vai ārpakalpojuma sniedzējs), cik bieži uzņēmēji izmanto EDS sistēmu. Tiek nolemts minētos ieteikumus ņemt vērā pie nākamās aptaujas anketas izstrādes.
   3. Precizēt nākamajās aptaujās, vai jautājumi attiecas gan uz nodokļiem, gan nodevām.
   4. Tiek izteikts ieteikums šīs tēmas jautājumus jautāt grāmatvežiem, ne uzņēmumu vadītājiem.
2. Pārrunāti Doing Business pētījuma rādītāji, Globālās konkurētspējas indekss un citu valstu pieredze (A. Kalniņa izstāsta par apkopotajiem datiem no minētajiem pētījumiem).
3. Pārrunāti izvirzītie priekšlikumi saistībā ar nodokļu administrēšanas jomu:
   1. Materialitātes termina ieviešana normatīvajos aktos:
      1. VID pārstāvji informē, ka attiecībā uz VID pārbaudēm tiek pielietota uz riskiem balstīta sistēma un ka ieteikums nav īsti skaidrs. VID arī pauda viedokli, ka, ja pieļaus kļūdas iespējas uzņēmējiem par noteiktu summu, tad tie var uzskatīt, ka tiem ir iespējams iesniegt neprecīzas atskaites.
      2. Tiek pārrunāti jautājumi par sodiem un to apmēriem valstī attiecībā uz sodu piemērošanu par nodokļu uzskaites pārkāpumiem. Diskusijā tiek izvirzīts ieteikums pārformēt ieteikumu par sodu piemērošanu attiecībā uz vēlāku rēķinu iegrāmatošanu.
      3. Tiek nolemts priekšlikumu uzņēmējdarbības vides uzlabošanas pasākumu plānā neiekļaut.
   2. Vienkāršotas grāmatvedības programmas izstrāde integrācijā ar EDS, kuru varētu izmantot nelieli uzņēmumi:
      1. Izvēršas plaša diskusija par minētā ieteikuma pamatojumu un precizējumu, kur Anita Kalniņa (PwC) sniedz plašāku skaidrojumu par minētās grāmatvedības programmas integrācijas EDS sistēmā priekšrocībām gan VID, gan uzņēmējiem.
      2. Kaspars Rutkis (LATGRAASA) informē, ka nesaskata minētai sistēmai pamatojumu, jo jau ir pieejamas vairākas bezmaksas grāmatvedības sistēmas maziem uzņēmumiem.
      3. VID pārstāvji informē, ka tas radītu papildu slogu uz VID no klientu datu uzturēšanas un sistēmas uzturēšanas puses, kā arī no sistēmas izstrādāšanas puses.
      4. Tiek nolemts priekšlikumu uzņēmējdarbības vides uzlabošanas pasākumu plānā neiekļaut.
   3. Uzņēmumiem pieprasāmās statistikas samazināšana
      1. CSB pārstāvji komentē, ka CSB jau strādā ar VID datu dublēšanās problēmas risināšanā, tomēr šīs problēmas netiks novērstas priekšlikumā minētajā terminā.
      2. CSB pārstāvji norāda, ka VID nav vienīgā institūcija no kā CSB saņem datus, tādējādi IKT risinājums nevar tikt vērsts tikai uz VID datu apmaiņu un ka ir izstrādāti grozījumi par datu apmaiņu starp CSB un VID, kuri tiek pilnveidoti pirms to pieņemšanas.
      3. Ilze Lore (EM) komentē, ka šobrīd uzņēmējdarbības attīstības plānā ir iekļauts pasākums situācijas risināšanai.
      4. Tiek nolemts priekšlikumu uzņēmējdarbības vides uzlabošanas pasākumu plānā neiekļaut.
   4. Informēšana par neiesniegtām atskaitēm VID:
      1. Ilze Mīļā (VID) informē, ka līdz 2014. gada beigām tiek plānots uzlabot uzņēmēju informēšanu par iesniedzamajām un neiesniegtām atskaitēm, papildinot VID EDS funkcionalitāti ar atskaišu kalendāru.
      2. Olaga Zadorožnaja (LRGA) sniedz komentāru par e-dokumentu saņemšanu EDS sistēmā, minot, ka EDS sistēmā saņemtie dokumenti jau tiek uzskatīti par oficiāliem, un ka atsevišķs e-paraksts tiem nav nepieciešams, jo tas tikai apgrūtinot darbu ar dokumentiem.
      3. Tiek nolemts ieteikumu iekļaut uzņēmējdarbības attīstības plānā labotā redakcijā.